Държавен вестник, бр. 67, 2010 г., стр. 43

БРОЙ  67	
Д Ъ Р Ж А В Е Н  В Е С Т Н И К 	
СТР.  43  
(3) Председателят, заместник-председателят 
и всеки член на Комисията за подбор имат 
право на глас. 
(4) Решенията на Комисията за подбор се 
вземат с обикновено мнозинство. 
(5) Председателят на Комисията за подбор 
отговаря за извършването на подбора в съот­
ветствие с изискванията на тази наредба при 
спазване на принципа за обективност. 
Чл. 11. Комисията за подбор:
1. разглежда подадените рапорти (заявления), 
проверява приложените към тях документи и 
допуска до конкурс кандидатите, отговарящи 
на условията по чл. 4;
2. на заседание:
2.1. разглежда допуснатите кандидати по 
документи и провежда събеседване с тях;
2.2. класира допуснатите кандидати по 
точкова система (от 0 до 6 включително) на 
базата на: 
а) съответствие на кандидата с изискванията 
по длъжностната характеристика за конкрет­
ната длъжност, както и натрупания от него 
професионален опит;
б) опит от работа в международна среда 
(участие в мисии и международни учения на 
длъжности по тази наредба);
в) оценка на психичните ресурси и психо­
логическия потенциал;
г) резултати от индивидуалното събеседване 
с всеки допуснат кандидат;
3. съставя и подписва протокол, в който от­
разява резултатите от конкурса и класирането, 
мотивира избора и го предоставя за утвържда­
ване на министъра на отбраната. 
Чл. 12. Секретарят на Комисията за подбор 
по чл. 7, ал. 5:
1. подготвя дневен ред за работа на Коми­
сията за подбор;
2. съхранява документите на кандидатите;
3. изготвя сравнителна таблица, в която 
отразява данните за всеки кандидат;
4. уведомява допуснатите и недопуснатите 
до конкурса кандидати;
5. регистрира присъствието на членовете на 
Комисията за подбор или на техните заместници 
на заседанията;
6. води протокол за решенията на Комисията 
за подбор, в който описва всички кандидатури, 
тяхната оценка, направените препоръки и пред­
ложения за отхвърляне или одобрение на всяка 
кандидатура, като отбелязва съотношението 
на гласовете за всяка кандидатура поотделно;
7. изготвя проект на протокол на Комисията 
за подбор за класиране на кандидатите.
Чл. 13. След утвърждаване на протокола по 
чл. 11, т. 3 от министъра на отбраната структу­
рата по управление на човешките ресурси към 
министъра на отбраната:
1. уведомява кандидатите чрез преките им 
командири (началници) или ръководители на 
структури за резултатите от класирането, а при 
необходимост – и за изискващото се  ниво 
на достъп до класифицирана информация за 
длъжността, за която са определени; 
2. с писмо информира директора на дирек­
ция „Сигурност на информацията“ с имената 
на одобрените кандидати и какво разрешение 
за достъп до класифицирана информация е 
необходимо за съответните длъжности;
3. след получаване на разрешението за 
достъп  до класифицирана информация при 
необходимост стартира процедура по акреди­
тация в съответната държава, международна 
организация или инициатива;
4. в случай на отказ за акредитация или 
издаване на съответното разрешение за достъп 
до класифицирана информация на определените 
лица за заемане на длъжност по чл. 1, ал. 1 
разкрива процедура по т. 2 и 3 за класирания 
на следващо място кандидат.
Чл. 14. При завършване на процедурата по 
чл. 13 структурата по управление на човешките 
ресурси на министъра на отбраната изготвя 
проект на заповед за дългосрочно командиро­
ване на длъжност на определените кандидати.
Чл. 15. Служебните дела на командированите 
военнослужещи се съхраняват в структурата, 
където те се водят на отчет. В срок до 30 дни 
от датата на начало на командировката в 
структурата по управление на човешките ре­
сурси на министъра на отбраната се изпраща 
удостоверение с оставащия за ползване платен 
годишен отпуск, за което се води отчет до края 
на командировката.
Заключителни разпоредби
§ 1. Необходимите средства за изпълнение 
на тази наредба се осигуряват от бюджета на 
Министерството на отбраната.
§ 2. Наредбата се издава на основание чл. 69, 
ал. 3 и чл. 70, ал. 3 от Правилника за прила­
гане на Закона за отбраната и въоръжените 
сили на Република България (обн., ДВ, бр. 25 
от 2010 г.; изм., бр. 63 от 2010 г.).
§ 3. Тази наредба отменя Наредба № Н-3 
от 2004 г. за подбор на военнослужещи на 
кадрова военна служба и граждански лица от 
Въоръжените сили на Република България за 
работа в щабове и органи на международни 
организации (обн., ДВ, бр. 32 от 2004 г.; изм. и 
доп., бр. 26 от 2006 г.; изм., бр. 16 от 2009 г.).
§ 4. Наредбата влиза в сила от датата на 
обнародването є в „Държавен вестник“.
За министър: В. Радев
6926